**Ministru kabineta noteikumu projekta “Grozījums Ministru kabineta 2002. gada 4. novembra noteikumos Nr. 498** „**Kārtība, kādā profesionālā militārā dienesta karavīrs pilda valsts civildienesta ierēdņa amatu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir izstrādājusi “Grozījumu Ministru kabineta 2002. gada 4. novembra noteikumos Nr. 498 „Kārtība, kādā profesionālā militārā dienesta karavīrs pilda valsts civildienesta ierēdņa amatu””, lai nodrošinātu optimālu aizsardzības nozarei noteikto uzdevumu un funkciju izpildi aizsardzības spēju attīstības projektu koordinēšanā un ar to saistīto budžeta līdzekļu izlietojumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Valsts civildienesta likuma 3. panta pirmo daļu ierēdnis ir persona, kas tiešās valsts pārvaldes iestādē veido nozares politiku vai attīstības stratēģiju, koordinē nozares darbību, sadala vai kontrolē finanšu resursus, izstrādā normatīvos aktus vai kontrolē to ievērošanu, sagatavo vai izdod administratīvos aktus, sagatavo vai pieņem citus ar indivīda tiesībām saistītus lēmumus.  Aizsardzības ministrijas izpildsekretāra amats (militāro spēju attīstības jautājumos) ir apstiprināts kā darbinieka amats. Pamatojoties uz 2010. gada 30. novembra Ministru kabineta noteikumiem Nr. 1075 “Valsts un pašvaldību institūciju amatu katalogs”, 2009. gada 19. jūnijā Aizsardzības ministrijas izpildsekretāra amats ir saskaņots Valsts kancelejā 36. saimes VI līmenī (pēc amatam uzliktās atbildības un amata pienākumiem tas ir līdzvērtīgs valsts sekretāra vietnieka amatam).  Saskaņā ar Militārā dienesta likuma 27. panta pirmo daļu un amata aprakstu Aizsardzības ministrijas izpildsekretāra (darbinieka) amatu var ieņemt arī profesionālā dienesta karavīrs – augstākā līmeņa virsnieks (brigādes ģenerālis). Amata kompetencē ietilpst militārā viedokļa pārstāvēšana un saiknes nodrošināšana starp Aizsardzības ministriju un Nacionālajiem bruņotajiem spēkiem, īstenojot ministra un Nacionālo bruņoto spēku komandiera uzdevumus, t.sk. pārraugot un koordinējot Nacionālo bruņoto spēku spēju attīstības projektu sagatavošanu, un citus uzdevumus. Ņemot vērā aizsardzības spēju attīstības projektu īstenošanas apjomu, Aizsardzības ministrijā plānots veikt strukturālās izmaiņas, nosakot izpildsekretāra amata atbildību aizsardzības spēju attīstības projektu koordinēšanā un ar to saistīto budžeta līdzekļu izlietojumā, nododot izpildsekretāra padotībā Aizsardzības spēju attīstības projektu nodaļu. Nodaļā projektu vadītāju amati ir ierēdņu amati. Ņemot vērā valsts pārvaldes amatu hierarhiju un ierēdņa amata pienākumu specifiku, nav pieņemams, ka darbinieka pakļautībā būtu ierēdņi. Lai varētu koordinēt aizsardzības spēju attīstības projektus, Aizsardzības ministrijas izpildsekretāra amatam tiks noteiktas tiesības, pienākumi un atbildība, kas atbilst ierēdņa amata statusam.Saskaņā ar Militārā dienesta likuma 27. panta pirmo daļu valsts aizsardzības interesēs karavīru uz laiku var pārvietot uz civilu valsts iestādi, ieceļot viņu valsts civildienesta ierēdņa amatā vai citā amatā un saglabājot viņam karavīra statusu. Saskaņā ar Ministru kabineta 2002. gada 4. novembra noteikumu Nr. 498 “Kārtība, kādā profesionālā militārā dienesta karavīrs pilda valsts civildienesta ierēdņa amatu” (turpmāk – Noteikumi Nr. 498) 2. punktu karavīru var iecelt šādos ierēdņa amatos:“2.1. ministrijā:2.1.1. departamenta direktors (tikai Aizsardzības ministrijā);2.1.2. departamenta direktora vietnieks;[2.1](http://likumi.lv/doc.php?id=68101#n2.1).[3. nodaļas](http://likumi.lv/doc.php?id=68101#n3) vadītājs un viņa vietnieks;2.1.4. valsts sekretāra padomnieks;2.1.5. vecākais referents un vecākais inspektors;2.1.6. Aizsardzības ministrijas pārstāvis starptautiskajā organizācijā un Aizsardzības ministrijas padomnieks;2.2. ministrijas padotībā esošajās iestādēs:2.2.1. iestādes vadītājs un viņa vietnieks (tikai Aizsardzības ministrijas padotībā esošajās iestādēs);2.2.2. departamenta direktors un viņa vietnieks;2.2.3. daļas vadītājs un viņa vietnieks;2.2.4. sektora vadītājs un viņa vietnieks;2.2.5. vecākais referents, vecākais inspektors un vecākais eksperts.”Lai Aizsardzības ministrijas izpildsekretāra amatu kā ierēdņa amatu, kurš pēc amatam uzliktās atbildības un amata pienākumiem ir līdzvērtīgs valsts sekretāra vietnieka amatam, varētu ieņemt arī uz civilu valsts iestādi pārcelts karavīrs, ir nepieciešams grozīt Noteikumus Nr. 498, nosakot, ka karavīru var iecelt ierēdņa amatā – izpildsekretārs (tikai Aizsardzības ministrijā).3 |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesības iecelt karavīru uz laiku augstāka līmeņa ierēdņa amatā tikai Aizsardzības ministrijā. |
| 3. | Cita informācija | Nav |

*Anotācijas III, IV, V un VI sadaļa – Projekts šīs jomas neskar.*

Aizsardzības ministrs R. Bergmanis

Vīza: valsts sekretārs J. Garisons

01.02.2016. 16:24

717

L. Bramane, 67335239

lija.bramane@mod.gov.lv,